
	[bookmark: nev]PÁLYI KRISZTINA
Vidékfejlesztési agrármérnöki
MSc, 9. félév
Nyugat-magyarországi Egyetem
Mezőgazdaság- és Élelmiszertudományi Kar
	






Témavezető:
	Dr. Vincze-Tóth Judit
tanársegéd, NYME MÉK




A környezettudatos gondolkodásmód vizsgálata egy alföldi kis településen, Tatárszentgyörgyön

A Föld a tudomány mai állása szerint az egyetlen olyan bolygó mely alkalmas az emberi élet számára. Földünk természeti kincseit tönkretesszük, elpusztítjuk az élővilágot, elszennyezzük a természetes erőforrásainkat. A levegőt, a termőtalajt, a vizeinket és a saját egészségünket is veszélyeztetjük környezetromboló - és felelőtlen életmódunkkal. Az évek folyamán világossá vált, hogy ez ellen tenni kell valamit. Amíg a gazdasági jólét fontosabb az emberek számára, addig háttérbe szorulnak a környezetünkért tett lépések. Egy új szemléletmódra van szükség, mellyel átformálhatnánk az emberek gondolkodásmódját, az óvodai oktatástól kezdve egészen a felsőfokú képzésekig, „beleültethetnénk” a gyerekek tudatába, mennyire fontos, hogy óvjuk, védjük a környezetünket.
Hazánkban sok településen, iskolában, közintézményben is találkozhatunk már szelektív hulladékgyűjtő edényekkel, vagy napelemmel, szélturbinával felszerelt épületekkel, de egyenlőre nem rendelkezünk olyan ökológiai attitűdökkel, mellyel előrébb léphetnénk a környezetünkért vívott harcban. Több tudományos kísérlet is alátámasztja, hogy a környezeti problémák felszámolásában kulcsfontosságú szerepet tölthetnek be az emberek környezettudatos gondolkodásának megléte. Meggyőződésem, hogy minél alacsonyabb szintről indulva vizsgálunk egy közösséget, annál jobban láthatjuk, hogy a környezeti problémák megszüntetésére hol kell fellépnünk.
Tudományos Diákköri Dolgozatomban Tatárszentgyörgy lakosságának környezettudatos gondolkodásmódját vizsgáltam. Tatárszentgyörgy egy kis település, mely számos környezeti problémával küzd. A terepfelmérés és a kérdőíves vizsgálatom alapján számomra egyértelművé vált, hogy melyek azok a problémák, amelyeken sürgősen változtatni kell. Mivel szüleimmel itt élünk szívemen viselem a falu sorsát. Dolgozatom elkészítése során világossá vált, hogy nem az okozott károk megszüntetésére kell nagyobb hangsúlyt fektetni, hanem a településen élők gondolkodásmódjának megváltoztatására. A tapasztalataimat és az elért eredményeket felhasználva a közel jövőben szeretném átformálni a lakosság eddigi környezetromboló gondolkodásmódját, az iskolában a környezeti neveléssel, a mindennapi életben a szaktanácsadásokkal és különböző természetvédelmi programokkal, rendezvények szervezésével, melyben én magam is részt kívánok venni. Remélem, hogy e céljaimat elérem és egy olyan közösség alakul ki Tatárszentgyörgyön, ahol érdemes élni, ahol a környezetet védjük, és mindeközben nem kell semmit nélkülöznünk.



